Source: http://docplayer.fi/49054392-Saija-mariia-ropponen-lunastusmenettelytapojen-yhdenmukaistaminen.html
Timestamp: 2020-01-22 13:53:51+00:00
Document Index: 18935596

Matched Legal Cases: ['kko ', 'kko ', 'kko ', 'KKO ', 'kko ', 'kko ']

Saija-Mariia Ropponen. Lunastusmenettelytapojen yhdenmukaistaminen - PDF Free Download
Download "Saija-Mariia Ropponen. Lunastusmenettelytapojen yhdenmukaistaminen"
1 Saija-Mariia Ropponen Lunastusmenettelytapojen yhdenmukaistaminen Metropolia Ammattikorkeakoulu Insinööri (ylempi AMK) Maanmittaustekniikka Opinnäytetyö
2 Tiivistelmä Tekijä Otsikko Sivumäärä Aika Saija-Mariia Ropponen Lunastusmenettelytapojen yhdenmukaistaminen 73 sivua + 1 liite Tutkinto insinööri (ylempi AMK) Tutkinto-ohjelma Ohjaajat maanmittaustekniikka lehtori Jaakko Sirkjärvi kehityspäällikkö Jani Hokkanen maanmittausinsinööri (DI) Tuomas Lehtonen maanmittausinsinööri (DI) Petri Lukin Opinnäytetyön tavoitteena oli selvittää, minkälaisia tulkinnan vaikeuksia maanmittaustoimituksia tekevillä toimitusinsinööreillä on, kun käytössä on monta eri lunastuslakia. Tutkimus käsitteli arviointitoimituksissa käytettäviä keskeisimpiä lakeja: lunastuslakia, kiinteistönmuodostamislakia, maantielakia, ratalakia sekä maankäyttö- ja rakennuslakia. Tavoitteena oli myös selvittää, millä keinoin lunastusmenettelytapoja voitaisiin yhdenmukaistaa laadun parantamisen, oikeudenmukaisuuden ja valtakunnallisesti yhdenmukaisten toimintatapojen turvaamiseksi. Tutkimusmenetelminä käytettiin kirjallisuus- ja kyselytutkimusta, joiden avulla pyrittiin selvittämään, minkälaisia eroavaisuuksia toimituksen kulkuun ja lopputulokseen aiheutuu siitä, mitä lakia milloinkin on sovellettu ja kuinka lakia on tulkittu. Tutkimustuloksina saatiin hyvä käsitys siitä, minkälaisia haasteita ammattilaiset kohtaavat käytännön työssä. Johtopäätöksenä voidaan todeta, että lunastuslaki on monin paikoin vanhentunut ja vaatii suurimman uudistuksen. Myös kiinteistönmuodostamislaki on joltain osin vanhentunut tai puutteellinen. Lain pitäisi olla sellainen, että se ottaa mahdollisimman paljon eri lunastustapauksia huomioon. Maantie- ja ratalaki, jotka ovat uudempia lakeja, ovat melko toimivia, mutta niiden yhdistämistä voitaisiin harkita. Aika on muuttunut, ja lait eivät aina vastaa nykyajan vaatimuksia. Varsinkin lunastuslain uudistaminen on tarpeellinen jo lähitulevaisuudessa. Avainsanat MML, lunastustoimitus, lunastuslaki, toimitusmenettely
3 Abstract Author Title Number of Pages Date Saija-Mariia Ropponen Conforming of the expropriation procedure 73 pages + 1 appendices May 6, 2016 Degree Master of Engineering Degree Programme Instructors Civil Engineering, Land Surveying Jaakko Sirkjärvi, Senior Lecturer Jani Hokkanen, Director of Development Tuomas Lehtonen, Surveyor Petri Lukin, Surveyor The purpose of this final year project was to find out what kinds of problems a surveyor faces due to the amount of different laws governing expropriation. The Master s thesis coverd the laws generally applied in the process of valuations. The goal was also to find out whether it is possible to harmonise the various laws which could be important if the quality and justice is to be protected nationwide. Information was collected with an inquiry and from literature sources. With the information the research tried to show what kinds of differences are caused because of the interpretation of the many laws. The results of this project showed the problems the professionals face in everyday work. As a conclusion it could be stated that the law of expropriation is outdated in many ways and needs to be reformed. The legislation has to be applicable in a variety of situations. However, the laws do not meet the requirements of the present day. The law of expropriation needs to be reformed in the near future. Keywords NLS, expropriation, law of expropriation, cadastral survey procedure
4 Sisällys Säädökset ja lyhenteet 1 Johdanto Tutkimuksen tausta Oikeushistorian merkitys Kiinteistönmuodostamislain historiasta Tutkimusongelma Tutkimuksen tavoitteet Tutkimusmenetelmät Tutkimuksen rajaus 4 2 Maanmittauslaitos vuonna Tehtävät Strategia Arvot Organisaatio Yhteiskuntavastuu Avoin hallinto 7 3 Arviointitoimitusprosessi Prosessin tavoitteet Osaprosessit Korvausarviointiprosessi 9 4 Laadun mittaaminen Toimitusmenettelyn laatumalli Laatutekijät toimitusmenettelyssä 12 5 Keskeisimmät arviointitoimitukset Lunastustoimitus Ennakkohaltuunotto ja ennakkokorvaukset Korvauksen määrääminen Lunastustoimituksen lopettaminen Korvausten maksaminen Toimituksen lopettamisen jälkeen Tontinosan lunastustoimitus 16
5 5.2.1 Tontinosan lunastusta koskevan lainsäädännön kehityksestä Tontinosan lunastuksen edellytykset Kunnan lunastusoikeus ja lunastusvelvollisuus Toimitusmenettelystä Korvaukset ja omistusoikeuden syntyminen Maantietoimitus Alkukokous ja tiealueen haltuunotto Jatkokokous ja loppukokoukset Tilusjärjestely ja yksityiset tiet Korvausten määrääminen Korvauspäätös ja korvausten maksaminen Toimituksesta valittaminen ja toimituksen rekisteröinti Ratatoimitus Toimituksen kulusta Muutoksenhaku ja korvausten maksaminen 23 6 Yleisesti laeista Kiinteistönmuodostamislaki Lunastuslaki Maankäyttö- ja rakennuslaki Maantielaki Ratalaki Viittaussäännökset 35 7 Lakien eroavaisuuksia ja kentän näkemyksiä Toimitusmenettelyyn liittyviä keskeisiä eroja Haltuunotto Asunnon menetys tai toimeentulon huonontuminen Katualueen haltuunotto Uskottujen miesten käyttö Korvauksiin liittyviä keskeisiä eroja Korvaus kiinteistölle vai omistajalle? Korvaus haltuunoton vai loppukokouksen aikaiselle omistajalle? Korvausten tallettaminen Korvausten arvohetki Minimikorvaus Korvauksen maksamatta jättäminen Korvauksista sopiminen Jälkikorvaus 59
6 7.2.9 Lakisääteisen panttioikeuden kirjaamisesta Haitankorvauskynnys asemakaava-alueella esim. kadun rakentamisen johdosta 62 8 Lunastusmenettelytapojen yhdenmukaistaminen Toimitusmenettelyyn liittyvät yhdenmukaistamistarpeet Haltuunotto Asunnon menetys tai toimeentulon huonontuminen Katualueen haltuunotto Uskottujen miesten käyttö Korvauksiin liittyvät yhdenmukaistamistarpeet Korvaus kiinteistölle vai omistajalle? Korvaus haltuunoton vai loppukokouksen aikaiselle omistajalle? Korvausten tallettaminen Korvausten arvohetki Minimikorvaus Korvauksen maksamatta jättäminen Korvauksista sopiminen Jälkikorvaus Lakisääteisen panttioikeuden kirjaamisesta Haitankorvauskynnys asemakaava-alueella esim. kadun rakentamisen johdosta 69 9 Yhteenveto ja johtopäätökset 70 Lähteet 71 Liitteet Liite 1. Kyselytutkimuksen kysymykset
7 Säädökset KML kiinteistönmuodostamislaki /554 KaavJL kaavoitusalueiden jakolaki (kumottu) 101/1960 LunL laki kiinteän omaisuuden ja erityisten oikeuksien lunastamisesta /603 MRL maankäyttö- ja rakennuslaki /132 MTL maantielaki /503 RataL ratalaki /110 Lyhenteet ARTO arviointitoimitusprosessi MML Maanmittauslaitos HE hallituksen esitys KKO korkein oikeus MO maaoikeus TMK Toimitusmenettelyn käsikirja KORVA Korvausarviointimenettelyn toimintaohje
8 1 1 Johdanto 1.1 Tutkimuksen tausta Tämä opinnäytetyö on tehty Maanmittauslaitokselle. Maanmittauslaitoksen rooli lakisääteisenä arvioijana edellyttää toiminnan oikeudenmukaisuutta, tasapuolisuutta ja läpinäkyvyyttä. Toimituksiin liittyvä korvausarviointi on tehtävä niin, että se on toimituksen luonne huomioon ottaen perusteltua ja riittävää. Useiden lakien olemassaolo on aiheuttanut tulkinnan vaikeutta toimitusinsinööreille. Tämän opinnäytetyön lähtökohtana on selvittää, kuinka lunastusmenettelytapojen yhdenmukaistaminen olisi mahdollista toteuttaa arviointitoimitusprosessissa. (Maanmittauslaitos 2015, laatumalli.) Oikeushistorian merkitys Oikeushistorian merkitys on voimassa olevan kiinteistönmuodostamisoikeuden ja yleensä kiinteistöoikeuden soveltamisessa, kehittämisessä ja tutkimuksessa suurempi kuin useimmilla muilla positiivisen oikeuden aloilla. Tähän on syynä muun muassa se, että kiinteistön ulottuvuus ja status ratkaistaan pääsääntöisesti sen oikeusjärjestyksen ja lainsäädännön nojalla, jonka mukaan kiinteistö on aikanaan muodostettu ja jonka mukaan se on saanut alueita, osuuksia ja etuuksia. Maanomistusoikeuden juuret voidaan katsoa ulottuviksi vielä syvemmälle. Tämän vuoksi kiinteistönmuodostamisoikeuden ja maanomistusoikeuden syvällinen hallitseminen edellyttää välttämättömästi historiallisten perusteiden tuntemusta. Niihin joudutaan palaamaan jatkuvasti jokapäiväisissä käytännön kiinteistötoimituksissa, oikeuselämässä, lainvalmistelussa ja tieteellisessä tutkimuksessa. Koska omaksuttavan tiedon määrä kasvaa jatkuvasti keskeisillä alueilla, oikeustieteen ja maanmittaustekniikan opetuksessa ei ehkä voida kiinnittää riittävää huomiota historiaan. Kirjallisuuden merkitys on korostunut olennaisesti näissä oloissa. (Hyvönen 1998: 74.) Kiinteistönmuodostamislain historiasta KML tarvitaan kiinteistöjaotuksen pysyttämisen ja kehittämisen vuoksi. Kiinteistöjaotus on tarpeen maankäytön ja maanomistuksen hallitsemista sekä järjestämistä varten. Maa
9 2 jaetaan omistamista, rekisteröimistä ja kirjaamista varten kiinteistöihin. Järjestelmän ylläpitämiseksi kiinteistöt merkitään maalle, kartalle ja kiinteistörekisteriin. Kiinteistö on usein myös samalla käyttöyksikkö, vaikka sitä vaaditaan nimenomaisesti vain rekisteritonttia koskevissa säännöksissä. Muutoin käyttöyksikkö voi muodostua useista eri tiloista. Toisaalta myös samaa tilaa voidaan käyttää eri tarkoituksiin useina käyttöyksikköinä. (Hyvönen 1998: 213.) Ensimmäinen yleinen maanmittaustoimintaa koskeva laki oli maanmittausohjesääntö joka tuli voimaan Se sisälsi isojakoa ja jakotoimitusmenettelyä koskevien säännösten ohella isojaon järjestelyä ja isojaon täydentämistä koskevat säännökset. Myöhemmin edellisestä kehittyi uusjako ja jälkimmäisestä jaon täydentämistoimitus. (HE 227/1994, yleisperustelut, 2.1 lainsäädäntö.) Kiinteistönmuodostamislakia edeltävä laki oli jakolaki, ja se tuli voimaan vuoden 1953 alusta. Jakolain sekä aineelliset että toimitusmenettelyä koskevat säädökset pohjautuvat merkittäviltä osiltaan vuoden 1916 asetukseen jakolaitoksesta. Jakolain eri toimituksia koskevat aineelliset säännökset olivat hyvin yksityiskohtaisia. Tämä johtuu historiallisesta kehityksestä. Jakolain voimaantulon jälkeen siihen jouduttiin lisäämään useita uusia toimituslajeja, jotta yhteiskunnan vaatimat erialiset kiinteistöjaotuksen muuttamistarpeet voitiin kiinteistöteknillisesti toteuttaa. (HE 227/1994, yleisperustelut, 2.1 lainsäädäntö.) Vuonna 1975 Valtioneuvosto asetti komitean, jonka tehtävänä oli laatia ehdotus jakolainsäädännön eli jakolain ja kaavoitusalueiden jakolain sekä niihin läheisesti liittyvän lainsäädännön kokonaisuudistukseksi. Tavoitteena oli kiinteistötoimituksia koskevan lainsäädännön yhtenäistäminen sekä kiinteistön muodostamisen ja rekisteröimisen yhdenmukaistaminen hallinnollisesta jaotuksesta riippumattomaksi. Komitean työ jäi kuitenkin kesken, koska mietintö sisälsi säädöstekstien lisäksi vain lyhyet perustelut. Maaja metsätalousministeriö asettikin vuonna 1983 työryhmän, joka sai tehtäväkseen laatia ehdotuksen jakolainsäädännön kokonaisuudistukseksi kiinteistönmuodostamiskomitean mietinnöissään tekemien ehdotusten ja lausuntojen pohjalta. Työryhmän mietintö valmistui 4. päivänä toukokuuta KML tuli voimaan (HE 227/1994, yleisperustelut, 5.1 valmisteluvaiheet- ja aineisto.)
10 3 1.2 Tutkimusongelma Työn tarkoituksena on selvittää, miten yleisimmin arviointitoimituksissa käytettävät lait eroavat toisistaan ja kuinka niitä tulkitaan. Minkälaisia ongelmia aiheutuu siitä, kun käytössä on monta erilaista lunastuslakia? Lakien suuri määrä aiheuttaa toimitusinsinööreille tulkinnan vaikeutta. Tämän johdosta voi saman toimituksen lopputulos olla eri, riippuen siitä kuinka toimitusinsinööri on lakia tulkinnut. 1.3 Tutkimuksen tavoitteet Tutkimuksen tavoitteena on selvittää, minkälaisia tulkinnan vaikeuksia toimitusinsinööreillä on lakien suuren määrän johdosta. Pyritään lakeja vertaamalla selvittämään, minkälaisia eroavaisuuksia toimituksen kulkuun ja lopputulokseen aiheutuu siitä, mitä lakia milloinkin on sovellettu ja kuinka lakia on tulkittu. Tietoa kerätään myös toimitusinsinööreille ja yhteistyötahoille tehtävän kyselytutkimuksen avulla. Tavoitteena on myös selvittää, millä keinoin lunastusmenettelytapoja voitaisiin yhdenmukaistaa laadun parantamisen, oikeudenmukaisuuden ja valtakunnallisesti yhdenmukaisten toimintatapojen turvaamiseksi. 1.4 Tutkimusmenetelmät Tutkimusmenetelmänä käytetään kysely- ja kirjallisuustutkimusta. Tutkimuksessa on tarkasteltu niitä toimenpiteitä, joita Maanmittauslaitos on jo tehnyt toiminnan yhdenmukaistamiseksi. Yksi tällaisista toimenpiteistä on toimitusmenettelyn laatumalli. Laatumalli ei kuitenkaan anna vastausta kaikkiin tuotannossa ilmeneviin kysymyksiin ja tulkinnan vaikeuksiin. Kyselytutkimus lähetetään useille eri henkilöille, jotta kaikkein suurimmat tulkinnan vaikeudet ja yhdenmukaistamisen tarpeet saataisiin esiin.
11 4 1.5 Tutkimuksen rajaus Tutkimuksessa käsitellään yleisimpiä arviointitoimituksissa käytettäviä lakeja. Nämä lait ovat lunastuslaki, maantielaki, kiinteistönmuodostamislaki, ratalaki ja maankäyttö- ja rakennuslaki. Tutkimuksesta rajataan pois erityislait kuten vesilaki. Tutkimusongelmaa tarkastellaan maantietoimitusten, ratatoimituksen, suurten lunastustoimitusten ja tontinosan lunastustoimitusten näkökulmasta. Tutkimuksesta rajataan pois vesijätön lunastustoimitus, yhteisten alueiden lunastustoimitukset sekä halkomiset. Johdannossa käytiin läpi sitä, miten nykyiseen tilanteeseen kiinteistönmuodostamislain osalta on päädytty. Tutkimuksessa keskitytään kuitenkin siihen, kuinka lakeja tulkitaan nykyhetkenä ja miten lait eroavat toisistaan.
12 5 2 Maanmittauslaitos vuonna Tehtävät Yli 200 vuotta vanha Maanmittauslaitos tekee erilaisia maanmittaustoimituksia kuten esimerkiksi lohkomisia ja tilusjärjestelyjä. Samalla se tuottaa kartta-aineistoja ja edistää niiden yhteiskäyttöä. Maanmittauslaitos myös turvaa maanomistuksen ja luototusjärjestelmän ylläpitämällä kiinteistöjen kiinnityksiä ja lainhuutoja sekä muita kiinteistöjen tietoja rekistereissään. Myös paikkatiedon tutkimus ja soveltaminen sekä tietojärjestelmien kehittäminen ovat keskeisiä tehtäviä. (MML 2015, organisaatio.) 2.2 Strategia Vuoden 2015 alusta Maanmittauslaitokseen yhdistyi Tiken (Maa- ja metsätalousministeriön tietopalvelukeskus) tietotekniikkapalvelut ja Geodeettinen laitos. Kuvaan 1 on kiteytetty näiden kolmen yhdistyneen organisaation strategiatyö. (MML 2015, organisaatio.) Kuva 1. MML:n strategia. (MML 2015, organisaatio.)
13 6 2.3 Arvot Maanmittauslaitoksen uudet arvot otettiin käyttöön vuoden 2015 alusta. Arvot vaikuttavat henkilöstön arkeen, johtamiseen, asiakkaisiin ja yhteiskuntaan. Maanmittauslaitoksen arvoja ovat luotettava kumppani halu palvella rohkeus ja kyky uuden luomiseen erilaisina yhdessä. (MML 2015, organisaatio.) 2.4 Organisaatio Kuva 2 esittää Maanmittauslaitoksen organisaation. Kuva 2. MML:n organisaatiokaavio. (MML 2015, organisaatio.)
14 7 2.5 Yhteiskuntavastuu Yhteiskuntavastuulla tarkoitetaan organisaation vastuuta toimintansa ja päätöstensä vaikutuksista ympäristöön, yhteiskuntaan, henkilöstöön ja asiakkaisiin. Maanmittauslaitoksessa vastuullisuuden periaatteisiin kuuluvat eettinen ja avoin toiminta, sidosryhmien kunnioittaminen, lakien ja kansainvälisten toimintaperiaatteiden noudattaminen sekä vapaaehtoiset toimet, joilla organisaatio pyrkii edistämään kestävää kehitystä yli lain minimivaatimusten. WWF on myöntänyt Maanmittauslaitoksen Helsingin Pasilan palvelupisteelle oikeuden käyttää Green Office -merkkiä. WWF:n Green Office on toimistoille tarkoitettu ympäristöjärjestelmä, jonka avulla voidaan vähentää kasvuhuonekaasupäästöjä ja pienentää ekologista jalanjälkeä. (MML 2015, organisaatio.) Maanmittauslaitoksen tehtävänä on ylläpitää luotettavia rekisterejä ja ajantasaisia maastotietoja sekä tuottaa kaikille asiakkaille laadukkaita palveluja. (MML 2015, organisaatio.) 2.6 Avoin hallinto Maanmittauslaitos kehittää sähköistä asiointia ja lisää työnsä läpinäkyvyyttä osana julkishallinnon yhteistä avoimen hallinnon hanketta. Uudet toimintasuunnitelmat muuttavat Maanmittauslaitoksen toimintatapoja ensimmäisen toimintakauden aikana. Suomen avoimen hallinnon toimintasuunnitelmassa teemana on kansalaisten osallisuuden edistäminen, ja työtä tehdään neljällä eri osa-alueella: avoin toiminta avoin tieto selkeä kieli hallinto mahdollistajana. (MML 2015, organisaatio.)
15 8 3 Arviointitoimitusprosessi 3.1 Prosessin tavoitteet Arviointitoimitusprosessi (ARTO) on kiinteistötuotantoprosessin osaprosessi, joka käsittää pääsääntöisesti ne kiinteistötoimitukset, jotka eivät perustu asianosaisten sopimukseen ja joiden keskeisenä sisältönä on kiinteistöarviointi ja korvausten määrääminen. Arviointitoimitusprosessi sisältää yhteisiä toimintoja tilusjärjestelyprosessin (TJ) ja perustoimitusprosessin (PETO) kanssa. Prosessin loppuvaiheessa se myös liittyy säädösperusteisten rekisterien ylläpitoprosessiin (RETI). (MML 2015, ARTO.) Laadun kehittämisen rinnalla, eräs oleellisin tavoite prosessiorganisaatiossa on valtakunnallisten yhtenäisten toimintatapojen luominen. Tämän on erityisen tärkeää arviointitoimitusprosessissa. Kiinteistö- ja korvausarvioinnin sekä toimitusmenettelyjen tulee olla objektiivista. Kaikkia asianosaisia tulee kohdella tasapuolisesti ja toiminnan on perustuttava luotettaviin yhtenäisiin arviointimenetelmiin. Arviointitoimitusten toisena osapuolena on usein jokin valtakunnallinen suurasiakas; ympäristöviranomainen, tieviranomainen, voimayhtiö jne. Erityisesti nämä tahot odottavat Maanmittauslaitokselta tasalaatuisia tuotteita ja yhtenäisiä toimintamalleja maan kaikissa osissa. Maanmittauslaitoksen oman henkilökunnan, niin toimituksia tekevien kuin tukevankin henkilöstön, työn sujuvuus edellyttää myös yhtenäistä, tarkoituksenmukaisesti ohjeistettua toimintatapaa. (MML 2015, ARTO.) 3.2 Osaprosessit ARTOn osaprosesseja ovat maantielakiin (503/2005) perustuva yleistietoimitus lunastuslakiin (603/1977, kiinteistönmuodostamislakiin (554/1995) ja ns. erityislakeihin perustuvat lunastustoimitukset ratalakiin (110/2007) perustuva ratatoimitus ja kiinteistönmuodostamislain mukaisista jakotoimituksista halkomistoimitus ja yleisen alueen jakotoimitus. (MML 2015, ARTO.)
16 9 Kuva 3. ARTO-tulosyksikön vastuualueet (Asmundela Mauri 2014) Kuvasta 3 selviävät ARTO-tulosyksiköiden vastuualueet ja tehtävät. 3.3 Korvausarviointiprosessi Maanmittauslaitoksen rooli lakisääteisenä arvioijana edellyttää toiminnaltaan oikeudenmukaisuutta, tasapuolisuutta ja läpinäkyvyyttä. Korvausarviointiprosessi on kaikille Maanmittauslaitoksen arviointitoimitusprosessiin sisältyville kiinteistötoimituksille yhteinen toimintoketju. Siinä määritetään arvo ja edelleen korvaus toimituksessa käsiteltäville
17 10 omaisuuslajeille, menetyksille jne. Kuvassa 4 on korvausarvioinnin eteneminen kuvattu vaihekaaviona. (Maanmittauslaitos 2006, KORVA.) Kuva 4. Korvausarviointi vaihekaaviona. (Maanmittauslaitos 2006, KORVA.)
18 11 4 Laadun mittaaminen 4.1 Toimitusmenettelyn laatumalli Maanmittauslaitos mittaa toimintansa laatua ja toimitusten läpimenoaikoja säännöllisesti. Toimintaa mitataan strategisista tavoitteista johdetuilla laitostasoisille laatumittareilla. Näistä keskeisimpiä ovat koko maan yhdenmukaisuus, maanmittaustoimitusten läpimenoaika, koko Suomen maastotiedot sisältävän Maastotietokannan ajantasaisuusindeksi, kiinteistörekisterin perusparannusindeksi sekä maasto- ja rajatietotuotannon laatu. (Maanmittauslaitos 2015, laatumalli.) Laadun mittaamiseksi ja varmistamiseksi MML:ssa on toimitustuotannon prosesseille ja RETI-prosessille laadittu yhteinen toimitusmenettelyn laatumalli, joka korvaa aikaisemmin käytetyn korvausarviointimenettelyn toimintaohjeen (KORVA). Toimitusmenettelyn laatumalli muodostuu seuraavista osatekijöistä: Toimituksen vireilletulo Toimitusten maastotyöt Toimituskokous Toimitusarviointi Kiinteistörakenteen suunnittelu Toimitusasiakirjat Toimituksen rekisteröinti. (Maanmittauslaitos 2015, laatumalli.) Laatumallin mukaisella toiminnalla pyritään varmistamaan yhtenäinen palvelutaso ja laatu riippumatta toimitusalueen sijainnista tai muista vastaavista tekijöistä. MML:n toimintojen ja tuotteiden laadunvalvonta ja kehittäminen on jatkuvaa. Valvontaa tehdään
19 12 sekä osana tuotantoprosesseja että erikseen ulkoisena ja sisäisenä laadunvalvontana. Toimitusmenettelyn laatumallin tarkoituksena on antaa keinot eri osatekijöiden laadun mittaamiseksi. Laadunseurannalla voidaan tunnistaa koulutus- ja kehitystarpeita sekä löytää parhaita menettelytapoja, joita voidaan käyttää toiminnan jatkuvassa kehittämisessä ja tehostamisessa. (Maanmittauslaitos 2015, laatumalli.) 4.2 Laatutekijät toimitusmenettelyssä Toimitusinsinööri toimii tuomarin toimintaan verrattavalla vastuulla. Hänen tekemänsä päätökset ovat luonteeltaan oikeudellisia ratkaisuja. Toimitusmenettelyssä asianosaisen on saatava hyvää ja tasapuolista kohtelua, menettelyn on oltava julkista ja yhdenmukaista. Samalla toiminta on järjestettävä tehokkaasti ja kohtuullisin kustannuksin. Toimituksessa tehtävien ratkaisujen on taas oltava lainmukaisia, ymmärrettäviä ja perusteltuja. (Maanmittauslaitos 2015, laatumalli.) Laadunhallinnan näkökulmasta toimitusalueiden erilaisuus ja toimitusmenettelyn laajaalaisuus luovat uhan, että menetelmät ja työn sisältö vaihtelevat liikaa. Tämän seurauksena voi kokonaisuus jäädä hajanaiseksi ja laadultaan kirjavaksi. Laatumalli pyrkii siten myös vastaamaan laadunhallinnan tarpeisiin yhdenmukaistamalla toimitusmenettelyä. Laatumallissa kuvataan tärkeimmät menettelyn laatuun vaikuttavat laatutekijät. Samalla kuvataan myös menettely, jonka mukaisesti toimiessa laatutekijät saavutetaan. Vaikka laatumallissa kuvataankin vaihe vaiheelta toimitusmenettelyä, se ei kuitenkaan poista lakien tulkinnan haasteita käytännössä, vaikka hyvät raamit se toiminnalle antaakin. Laatumallisuosituksilla pyritään ennen kaikkea ohjaamaan menettelyä yhdenmukaiseksi. Sillä ei kuitenkaan pyritä vaikuttamaan toimituksissa tehtäviin päätöksiin. (Maanmittauslaitos 2015, laatumalli.)
20 13 5 Keskeisimmät arviointitoimitukset 5.1 Lunastustoimitus Valtiolle lunastetaan alueita esimerkiksi luonnonsuojelualueiksi silloin, kun yleinen tarve sitä vaatii. Maakaasuputki- ja voimalinjalunastuksissa on yleensä kysymys käyttöoikeuden lunastamisesta johonkin alueeseen. Tässä tapauksessa lunastajana on alaa harjoittava yhtiö. Lunastus voi perustua hakemuksen perusteella myönnettävään lunastuslupaan. Lunastusluvan myöntää valtioneuvosto tai Maanmittauslaitos. Ennen lunastusluvan käsittelemistä lunastuksen hakijan täytyy kuulla asianosaisia joko erityisissä kuulemiskokouksissa tai kirjallisesti. Natura verkoston alueilla ja luonnonsuojelulain mukaisilla luonnonsuojeluohjelma-alueilla lunastaminen perustuu ympäristöministeriön myöntämään lunastuslupaan. (Maanmittauslaitos 2015, lunastustoimitus.) Oikeus lunastaa voi perustua myös vahvistettuun asemakaavaan. Tällöin kunnalla on oikeus lunastaa kunnan käyttötarkoituksiin osoitettuja alueita. Maankäyttö- ja rakennuslain nojalla kunnalla on oikeus lunastaa esimerkiksi katu- tai virkistysalue. Maa-alueita voidaan lunastaa myös muissa kiinteistötoimituksissa, kuten maantie- ja ratatoimituksissa sekä vesijätön tai muun yleisen alueen lunastustoimituksissa. Maantie- ja ratatoimitus on kuvattu tässä tutkimuksessa myöhemmin. (Maanmittauslaitos 2015, lunastustoimitus.) Lunastustoimituksen suorittaa lunastustoimikunta. Lunastustoimikuntaan kuuluu toimitusinsinööri sekä kaksi kunnan- tai kaupunginvaltuuston valitsemaa uskottua miestä. Lunastustoimituksen vaiheita ovat alkukokous, arviointikatselmus ja loppukokous. Lunastustoimituksessa vahvistetaan lunastuksen kohde sekä osoitetaan se kartassa ja tarpeellisin määrin maastossa laaditaan lunastettavasta ja lunastuksen vuoksi poistettavasta omaisuudesta selitelmä
21 14 toimitetaan tarpeelliset tilus- ja yksityisten teidän järjestelyt sekä päätetään vahinkojen korjaamisesta tehdään korvauksien määräämistä ja toimituskustannusten suorittamista koskevat päätökset pidetään ennen muihin tehtäviin ryhtymistä haltuunottokatselmus, jos se on suoritettava toimituksen yhteydessä muodostetaan kiinteistöt ja käsitellään muut lunastuksen toimeenpanoon liittyvät lunastustoimikunnan päätettävät asiat. (LunL 15 ) Ennakkohaltuunotto ja ennakkokorvaukset Hakija voi saada lunastettavan omaisuuden haltuunsa jo lunastustoimituksen alussa, jos hankkeen kiireellisyys tai muut tärkeät syyt sitä edellyttävät. Ennen ennakkohaltuunottoa pidetään aina katselmus, jossa lunastettava omaisuus luetteloidaan. Vaadittaessa haltuun otettavasta omaisuudesta määrätään ennakkokorvausta likimääräisen arvion nojalla. Ennakkokorvaus on kolme neljäsosaa koko arvioidun korvauksen määrästä. Ennakkokorvaus maksetaan kuitenkin täytenä määränä, mikäli kysymys on asunnon menettämisestä tai toimeentulon huonontumisesta. (Maanmittauslaitos 2015, lunastustoimitus.) Korvauksen määrääminen Lunastettavan omaisuuden omistajan tulee saada täysi korvaus taloudellisista menetyksistään. Korvausta voi saada kärsimistään vahingoista tai haitoista myös se, jolta ei ole lunastettu omaisuutta. (Maanmittauslaitos 2015, lunastustoimitus.) Korvausta voi saada lunastettavasta omaisuudesta, esimerkiksi maapohjasta tai kasvillisuudesta pysyvästä haitasta, joka aiheutuu lunastuksen takia jäljelle jäävälle omaisuudelle, esimerkiksi kulkuyhteyden huonontumisen vuoksi.
22 15 lunastuksesta aiheutuvista vahingoista, kuten muuttokustannuksista tai ammatin harjoittamisen keskeytymisestä. (Maanmittauslaitos 2015, lunastustoimitus.) Korvaus lunastettavasta omaisuudesta määrätään tavallisesti käyvän hinnan perusteella. Mikäli se ei vastaa luovuttajan täyttä menetystä, arvioinnin on perustuttava omaisuuden tuottoon tai siihen pantuihin kustannuksiin. Korvaus määrätään aina viran puolesta. Asianosaisten on hyvä esittää omat korvausvaatimuksensa, koska lunastustoimikunta ei aina voi tietää kaikkia menetyksiä. Korvaus arvioidaan aina loppukokouksen ajankohdan hintatason mukaan. Ennakkohaltuunottotapauksissa lopullinen korvaus määrätään kuitenkin haltuunottoajankohdan mukaan. Edunvalvontakustannukset, joita asianosaisille aiheutuu oikeutensa valvomisesta, voidaan asianosaisten vaatimuksesta määrätä korvattaviksi. (Maanmittauslaitos 2015, lunastustoimitus.) Lunastustoimituksen lopettaminen Lunastuspäätös julistetaan toimituksen loppukokouksessa. Lunastuspäätöksessä määritellään lunastettava omaisuus ja korvaukset. Lunastustoimituksen kustannukset maksaa tavallisesti hakija. Loppukokouksessa annetaan myös valitusosoitus ja toimituksesta voi valittaa 30 päivän kuluessa maaoikeuteen. Maaoikeuden päätökseen voi hakea muutosta korkeimmalta oikeudelta, mikäli se myöntää valitusluvan. (Maanmittauslaitos 2015, lunastustoimitus.) Korvausten maksaminen Korvaukset tulee maksaa kolmen kuukauden kuluessa toimituksen lopettamisesta. Jos lunastuksen hakija on saanut ennakkohaltuunotto-oikeuden, lisätään maksamatta olevaan korvaukseen kuuden prosentin korko. Korko lasketaan omaisuuden haltuunottopäivästä lukien. Korvaus voidaan määrätä talletettavaksi kiinteistön sijaintipaikan aluehallintovirastoon velkojien edun suojaamiseksi silloin, kun lunastuksen kohteena on koko kiinteistö tai jäljelle jäävä omaisuus ei enää vastaa niiden velkojen määrää, josta lunastettava omaisuus oli vakuutena. Tallettaminen tulee kysymykseen myös silloin, kun omistusoikeus on epäselvä tai kun lunastuksen hakija on valittanut korvauksesta. Tässä
23 16 tapauksessa riidanalainen osa korvauksesta voidaan tallettaa. Näissä tapauksissa korvauksen nostamiseen sovelletaan maksutalletuslakia. (Maanmittauslaitos 2015, lunastustoimitus.) Toimituksen lopettamisen jälkeen Kun loppukokous on pidetty ja korvaukset on suoritettu, hakija saa ottaa lunastettavan omaisuuden haltuunsa. Lunastustoimikunta voi siirtää haltuunoton ajankohtaa enintään kolme kuukautta, jos asianosainen menettää asuntonsa tai hänen toimeentulonsa huononee elinkeinon tai ammatin harjoittamisen vaikeutumisen vuoksi. Toimituksesta tehdään merkintä kiinteistörekisteriin, kun lunastuspäätös on saanut lainvoiman ja lunastuskorvaukset on maksettu. Lunastus katsotaan tällöin päättyneeksi. Lunastustoimitusta käydään lisää läpi tämän tutkimuksen luvussa 6.2 Lunastuslaki. (Maanmittauslaitos 2015, lunastustoimitus.) 5.2 Tontinosan lunastustoimitus Yhteisen alueen lunastuksen lisäksi tontinosan lunastus on toinen pakkolunastuksen muoto, jonka hakemiseen ovat oikeutettuja viranomaisen ohella myös muut tahot esimerkiksi yksityinen maanomistaja. Tontinosan lunastuksen tarkoituksena on varmistaa asemakaavaan sopeutuvien ja rakennuskelpoisten tonttien muodostaminen sellaisissa tilanteissa, joissa tonttijaon mukaiseen tonttiin tai kaavaan sisältyy eri omistajille kuuluvia alueita. Tontinosan lunastusmahdollisuus on erityisen tärkeää sitovan tonttijaon mukaisella alueella. Siellä rakennuslupaa ei voida myöntää, jollei rakennusluvan hakija hallitse koko tonttia tai jollei tonttijaon mukaista tonttia ole merkitty kiinteistörekisteriin MRL Tontinosan lunastustoimitus tulee kyseeseen käytännössä tilanteissa, joissa puuttuvasta tontinosasta ei syystä tai toisesta saada tehtyä vapaaehtoista luovutusta. Vapaaehtoisen kaupan estävät usein muun muassa epäselvyys alueen omistajasta, erimielisyys kauppahinnasta, omistajien kykenemättömyys sopia myynnistä tai omistajan vaikea tavoitettavuus. (Tontinosan lunastaminen 2015.) Tontinosan lunastusta koskevan lainsäädännön kehityksestä voimaan astui uusi maankäyttö- ja rakennuslaki. Sitä ennen tontinosan lunastuksen edellytyksistä säädettiin vanhassa rakennuslaissa ( /370). Tontinosan
24 17 lunastamiseen asemakaava-alueella oli eri säännökset kuin rakennuskaava-alueilla tapahtuneisiin rakennuspaikan osan lunastuksiin, sillä se suoritettiin vuodesta 1996 lähtien kiinteistönmuodostamislain /554 nojalla ja sitä ennen kaavoitusalueiden jakolain ( /101) nojalla. Rakennuslain uudistuksen yhteydessä rakennuspaikan osan ja tontinosan lunastamisen säännökset yhdenmukaistettiin. Ne ovat nykyisin kiinteistönmuodostamislaissa ( /322). Sekä toimitusmenettely että lunastuksen edellytykset määräytyvät nyt kiinteistönmuodostamislain nojalla. Tontinosan lunastamistoimituksen tavoitteet, pääasiallinen sisältö ja henki eivät kuitenkaan muuttuneet lainmuutoksen yhteydessä. Tärkeintä muutoksessa kuitenkin oli ehkä se, että tontinosan lunastustoimitus voidaan nyt suorittaa lähtökohtaisesti tontin lohkomisen yhteydessä. Asiakkaalla on mahdollisuus siis hakea samalla sekä lohkomista että lunastusta. Aikaisemmin hän haki tontinmittausta kaupungilta ja lunastusta Maanmittauslaitokselta. Aikaisemmin KaavJL 34 :n mukaan lunastuksen edellytyksenä oli aina se, että lunastaminen täytyi olla välttämätöntä kaavaan sopeutuvan rakennuspaikan muodostamiseksi. Nyt taas lain sanamuoto on muuten sama, mutta tontin sijaan ohjeellisen tonttijaon alueella säädetään asemakaavaan soveltuvasta rakennuspaikasta. (Tontinosan lunastaminen 2015.) Tontinosan lunastuksen edellytykset Tontin tai asemakaavaan soveltuvan rakennuspaikan muodostamiseksi tontin tai rakennuspaikan osan omistajalla on oikeus lunastaa toiselle kuuluvaa tonttiin tai rakennuspaikkaan kuuluvaa aluetta. (KML 62.1.) Lunastuksen tulee sitovan tonttijaon alueella kohdistua samalla kertaa kaikkiin muihin kaavatontin osiin. Ei siis vain joihinkin tonttiin kuuluvista osa-alueista, joten lunastettava on tällöin kaikki tai ei mitään. (Tontinosan lunastaminen 2015.) Tämän ovat todenneet myös Otto Larma 1976 ja Ilmari Ojanen 1978 teoksissaan Rakennuslaki ja -asetus ja Maapakettilait. Verrattuna sitovan tonttijaon alueeseen ohjeellisen tonttijaon alueella edellytykset lunastuksen toteutumiselle saattavat olla hieman tiukemmat. Lunastusoikeus voidaan myöntää, jos rakennusluvan saamisen edellytyksenä on puuttuvan rakennuspaikan osan hankkiminen. Kaikki muu onkin harkinnanvaraista. Periaatteessa lunastusoikeuden myöntämiseen riittää tontinosan omistusoikeus sekä voimassaolevan asemakaavan ja sitovaa tonttijakoa edellyttävällä alueella tonttijaon olemassaolo. (Tontinosan lunastaminen 2015.)
25 Kunnan lunastusoikeus ja lunastusvelvollisuus Kunnalla on erityisasema tontinosan lunastamiseen sitovaa tonttijakoa edellyttävällä asemakaava-alueella. Mikäli tontinosan omistaja ei ole pannut vireille vaatimusta tontinosan lunastamiseksi vuoden kuluessa tonttijaon voimaantulosta, kunnalla on oikeus lunastaa tonttiin kuuluvat osat KML 62 a. Kuitenkin, jos tontinosan omistaja on pannut lunastusvaatimuksensa vireille 60 päivän kuluessa siitä, kun kunnan vaatimus on annettu hänelle tiedoksi, on kunnalla lunastusoikeus vain siinä tapauksessa, jos jonkin tontinosan omistajan vaatimus ei johda tontin joutumiseen yhdelle omistajalle. Kunnan erityisaseman tarkoituksena on pyrkiä siihen, että asemakaava-alueet tulisi rakennettua mahdollisimman tehokkaasti. Toisaalta, mikäli tontinosan omistaja sen johdosta, ettei sitova tonttijako sopeudu vallitseviin omistusoikeusolosuhteisiin, ei pysty kohtuullista hyötyä tuottavalla tavalla käyttää hyväkseen maataan, on kunta tällöin velvollinen lunastamaan tontinosan vuoden kuluttua tonttijaon voimaantulosta, jollei tontinosan omistaja ole käyttänyt lunastusoikeuttaan KML 62 b. (Tontinosan lunastaminen 2015.) Toimitusmenettelystä Tontinosan lunastus tapahtuu yleensä siis tontin lohkomisen yhteydessä niin sanottuna sivutoimituksena. Jos kysymys on asemakaava-alueesta, jonka alueetta kunta toimii kiinteistörekisterin pitäjänä, toimituksen suorittaa pääsääntöisesti kunnan kiinteistöinsinööri KML 3.2 ja KML 5.3 :t. Mikäli esimerkiksi tontinosan lunastus halutaan jostain syystä suoritettavaksi erillisenä toimenpiteenä, toimituksen suorittaa Maanmittauslaitoksen toimitusinsinööri (DI). Uskottujen miesten käyttäminen tontinosan lunastuksessa ei ole välttämätöntä KML 4, mutta toimitusinsinöörin kannattaa usein kutsua heidät omasta aloitteestaan. (Tontinosan lunastaminen 2015.) Korvaukset ja omistusoikeuden syntyminen Lunastuskorvauksen tulee kattaa kaikki lunastuksesta aiheutuneet taloudelliset menetykset minkä vuoksi lunastettavan omaisuuden lisäksi korvattavaksi tulevat myös mahdolliset lunastuksesta aiheutuneet haitat ja vahingot KML Tontinosan lunastuksessa korvaukset on määrättävä viran puolesta, vaikkei korvausta olisikaan vaadittu KML 201. Lunastushinta tulee määrätä päätöksen antamisajankohdan hintatason mukaan KML Korvauksesta on mahdollista myös sopia, mutta toimitusmiesten on
26 19 katsottava, että sopimus ei loukkaa kenenkään, esimerkiksi pantinhaltijan oikeutta. Lunastuskorvaus on pääsääntöisesti maksettava kolmen kuukauden kuluessa toimituksen lopettamisesta eikä korvaukselle makseta normaalitapauksessa korkoa. Kun toimituksesta on tehty merkintä kiinteistörekisteriin, syntyy omistusoikeus lunastettuun tontinosaan KML (Tontinosan lunastaminen 2015.) 5.3 Maantietoimitus Valtio ja sen Elinkeino-, liikenne- ja ympäristökeskus eli ELY-keskus vastaa maanteiden tienpidosta. Maantie on ensin suunniteltava, ennen kuin se voidaan rakentaa. Tiesuunnitelman tien rakentamista varten laatii ELY-keskus. Tiesuunnitelmassa määritetään tien sijainti ja tiealueen rajat. Siinä esitetään myös tärkeimmät yksityiskohdat, kuten tieliittymät, tien suoja- ja näkemäalueet, läjitysalueet, laskuojat, linja-autopysäkit, sillat ja muut tiehen kuuluvat laitteet ja rakennelmat. Tiesuunnitelma on sitova, sitä on noudatettava rakentamisessa ja maantietoimituksessa ja se on aina maantielain mukaisesti hyväksytty. ELY-keskus saa oikeuden lunastaa tiesuunnitelmassa osoitetut alueet ja oikeudet hyväksytyn tiesuunnitelman perusteella. Tiealueen rajat on merkitty tiesuunnitelmakarttoihin. Myös muita alueita voidaan varata tietä varten joko pysyvästi tai tietyön ajaksi. Pysyviä alueita kutsutaan liitännäisalueiksi, ja nekin tulee esittää tiesuunnitelmakartoissa. (Maanmittauslaitos 2015, maantietoimitus.) Maantietoimitus on lunastustoimitus, joka tulee vireille tiesuunnitelman hyväksymisen jälkeen ELY-keskuksen hakemuksesta. Kuten lunastustoimituksessa, myös maantietoimituksessa toimituksen suorittaa puolueeton lunastustoimikunta, jonka muodostaa Maanmittauslaitoksen määräämä toimitusinsinööri yhdessä kahden uskotun miehen kanssa. Lunastustoimikunnalla ei kuitenkaan ole valtuuksia puuttua tiesuunnitelmaan. Lunastuskorvaukset ja toimituskulut maksaa ELY-keskus. Maantietoimitus voidaan toteuttaa kahtena eri toimituksena jolloin ensimmäisessä toimituksessa käsitellään luovutuksen korvaukset ja jälkimmäisessä, tien rakentamisesta aiheutuneet vahingot ja haitat. (Maanmittauslaitos 2015, maantietoimitus.) Toimituksen aikana pidetään yhdestä kolmeen toimituskokousta. Tarvittaessa kokouksia voidaan pitää useampikin. Kokouksissa asianosaisilla on mahdollisuus tuoda esille näkökantojaan. Asianosaiset voivat olla yhteydessä toimitusinsinööriin myös kokouksien välillä. Toimitukseen liittyvät asiat käsitellään ja päätetään kuitenkin aina kokouksissa.
27 20 Tarvittaessa kokouksen yhteydessä pidetään myös maastokatselmuksia. (Maanmittauslaitos 2015, maantietoimitus.) Alkukokous ja tiealueen haltuunotto Toimitus aloitetaan alkukokouksella jossa selostetaan toimituksen kulku sekä annetaan tietoa korvausmenettelystä. Alueet ja oikeudet, jotka on osoitettu tiesuunnitelmassa, otetaan ELY-keskuksen haltuun alkukokouksen yhteydessä tai toimituksessa määrättynä ajankohtana. Maastokatselmus suoritetaan tarvittaessa. Ennen alkukokousta haltuun otettava alue merkitään maastoon. Asianosaisten kannattaa varmistaa, että kaikki omaisuus tulee kirjatuksi, koska katselmuksen tiedot ovat perusteina korvauksen määräämiselle. Alkukokouksessa myös ELY-keskuksen edustajat esittelevät tulevaa tietyötä ja sopivat muun muassa määräajasta haltuunottoalueella olevan puuston poistamiseksi. Myös ennakkokorvaukset käsitellään alkukokouksessa. Ennakkokorvaukset käsitellään vain vaadittaessa ja korvauksen suuruus on enintään kolme neljäsosaa likimääräisesti arvioidusta lopullisesta korvauksesta. Toimitusmiesten tekemään päätökseen ennakkokorvauksista ei ole valitusoikeutta. (Maanmittauslaitos 2015, maantietoimitus.) Jatkokokous ja loppukokoukset Toimitusinsinööri esittelee maantietoimituksen jatkokokouksissa toimituskartan ja muut toimituksen kuluessa valmistuneet asiakirjat. Asianosaisilla on mahdollisuus perehtyä niihin ja esittää toimitusmiehille mahdolliset huomautuksensa ennen lopullisten päätösten tekoa. Korvausten määräämistä varten tehdään toimitusasiakirjoihin lunastettavasta alueesta erittely. Erittelystä selviää muun muassa kiinteistökohtaisesti, kuinka paljon tiealueeksi luovutettavasta maasta on tonttimaata, metsää, peltoa tai muuta maata. Asianosaisilla on mahdollisuus esittää omat korvausvaatimuksensa. Korvausvaatimusten jättämiselle annetaan määräaika. Toimitusmiehet antavat loppukokouksessa päätöksen korvauksista ja muista toimitukseen kuuluvista asioista. (Maanmittauslaitos 2015, maantietoimitus.)
28 Tilusjärjestely ja yksityiset tiet Maantietoimituksessa on selvitettävä tilusjärjestelyjen tarpeellisuus, koska tien rakentaminen voi pirstoa tiluksia haitallisesti. Tämän seurauksena voi aiheutua muutoksia kulkuyhteyksiin. Metsästä tai viljelmästä voi jäädä kaistaleita tien toiselle puolelle. Niiden käyttö kiinteistön kannalta voi olla hankalaa. Maanmittaustoimituksessa voi haitan poistamiseksi tehdä tilus- ja yksityistiejärjestelyjä. Kiinteistön omistaja tai ELY-keskus voi vaatia alueen lunastamista, mikäli haittaa ei saada poistettua. (Maanmittauslaitos 2015, maantietoimitus.) Korvausten määrääminen Maantietoimituksissa määrätään kaikki muut paitsi sopimuksin jo hoidetut korvaukset. Lunastustoimikunta voi määrätä ainoastaan rahassa maksettavia korvauksi, ei esimerkiksi työsuorituksia. Kuten lunastustoimituksissakin, lunastustoimikunta määrää menetyksistä täyden korvauksen. Korvaus arvioidaan haltuunottohetken hintatasossa. Asianosaisilla on oikeus tehdä korvausvaatimus menetyksistään ja korvausvaatimusten jättämiselle sovitaan yleensä määräaika. Asianosaisella on oikeus saada korvausta myös välttämättömistä edunvalvontakustannuksista. Sellaisia voi aiheutua esimerkiksi toimituskokouksiin osallistumisesta johtuvista ansionmenetyksistä, asiamiehen palkkioista tai matkakustannuksista. Ennen lopullisen korvauspäätöksen antamista, lunastustoimikunta pyytää ELY-keskuksen kannanoton korvausvaatimuksista. (Maanmittauslaitos 2015, maantietoimitus.) Korvauspäätös ja korvausten maksaminen Lopullinen korvauspäätös perusteluineen annetaan aina toimituksen loppukokouksessa. Korvaukset tulee maksaa kolmen kuukauden kuluessa niiden määräämisestä ja korvauksille maksetaan 6 %:n korko haltuunotosta lukien. Jos maksu jostain syystä viivästyy yli kolme kuukautta, maksetaan korkolain mukainen viivästyskorko. Korvausta ei tarvitse maksaa jos omistajalle tuleva kokonaiskorvaus on alle kymmenen euroa. Jos ELYkeskus tekee valituksen korvauspäätöksestä, maksetaan valituksenalainen korvausosuus asianosaisen hakemuksesta ELY-keskuksen hyväksymää vakuutta vastaan. Maksatukseen ei kuitenkaan vaikuta korvauksen saajan valitus korvauspäätöksestä. Maanmittauslaitos 2015, maantietoimitus.)
29 Toimituksesta valittaminen ja toimituksen rekisteröinti Asianosainen voi hakea muutosta maaoikeudelta 30 vuorokauden kuluessa, mikäli hän on tyytymätön maantietoimituksessa tehtyihin päätöksiin. Maaoikeuden päätöksiin voi myös maantietoimituksen osalta hakea muutosta korkeimmalta oikeudelta, jos se myöntää valitusluvan. Toimituksesta tehdään merkinnät kiinteistörekisteriin. Merkinnät voidaan tehdä valituksista huolimatta jolloin valitusten käsittelyn jälkeen tehdään vielä kiinteistörekisteristä puuttuvat, valituksen alaisia kohteista koskevat merkinnät. Maantietoimitusta käydään lisää läpi tämän tutkimuksen luvussa 6.4 Maantielaki. (Maanmittauslaitos 2015, maantietoimitus.) 5.4 Ratatoimitus Ratatoimituksessa ratkaistaan rautatiehanketta varten tarvittavat alueet. Samalla ratkaistaan myös siitä aiheutuvat korvauskysymykset. Radanpitoviranomaisena toimiva Liikennevirasto laatii rautatiehanketta varten ratasuunnitelman. Ratasuunnitelmassa määritetään rautatien sijainti ja rata-alueet sekä muut tärkeimmät yksityiskohdat. Hyväksytyn ratasuunnitelman perusteella valtio saa oikeuden hakea ratatoimitusta sekä lunastaa siinä osoitetut alueet ja oikeudet. Ratatoimitus voidaan suorittaa myös rautatien tasoristeyksen lakkauttamiseksi tai erillisen korvauskysymyksen ratkaisemiseksi. Ratatoimitusta haetaan Maanmittauslaitoksesta, ja hakijana on Liikennevirasto. (Maanmittauslaitos 2015, ratatoimitus.) Toimituksen kulusta Myös ratatoimituksen suorittaa lunastustoimikunta, jonka muodostaa Maanmittauslaitoksen määräämää toimitusinsinööri yhdessä kahden uskotun miehen kanssa. Toimituskokouksia tarvitaan tavallisesti yhdestä kolmeen. Ennen alkukokousta Maanmittauslaitos merkitsee lunastettavat alueet maastoon. Samalla luetteloidaan alueille jäävä omaisuus myöhempää korvauskäsittelyä varten. (Maanmittauslaitos 2015, ratatoimitus.) Alkukokouksessa toimitusinsinööri selostaa toimituksen kulkua, ja samalla hän antaa tietoja korvauskäsittelystä. Alkukokouksessa suoritettavan haltuunottokatselmuksen jälkeen rautatien rakentaminen voi alkaa. Haltuunottokatselmuksessa voidaan määrätä suoritettavaksi ennakkokorvausta ja maaomistaja niin vaatii. Tiealueen rajojen lopullinen
30 23 merkintä tehdään useimmiten rakentamisen valmistuttua. Toimituskartta ja muut asiakirjat laaditaan maastotöiden perusteella korvauskäsittelyä varten. Jatkokokouksissa toimitusinsinööri esittelee toimituskartan ja muut asiakirjat. Omistajat voivat esittää niihin huomautuksensa. Kokouksessa suoritetaan tarpeelliset arviointikatselmukset ja kuullaan omistajien korvausvaatimukset. Loppukokouksessa lunastustoimikunta antaa aina päätöksen korvauksista. Samalla päätetään toimitukseen kuuluvista muista asioista. (Maanmittauslaitos 2015, ratatoimitus.) Kuten muissakin toimitukissa, myös ratatoimituksessa lunastettavan omaisuuden omistajalla on oikeus saada täysi korvaus hänelle aiheutuvista taloudellisista menetyksistä, jolloin lunastettavasta omaisuudesta määrätään maksettavaksi käyvän hinnan mukainen täysi korvaus. Omistajalle määrätään haitankorvusta mikäli hänelle jää omaisuuden pysyväisluonteista käytön vaikeutumista tai arvon alentumista. Vahingonkorvaus tulee kyseeseen, mikäli omistajalle aiheutuu muuttokustannuksia, elinkeinon keskeytyminen tai tietyönaikaisia vahinkoja. Omistajilla on oikeus vaatia korvausta myös edunvalvontakustannuksista. (Maanmittauslaitos 2015, ratatoimitus.) Muutoksenhaku ja korvausten maksaminen Ratatoimituksessa tehdyistä päätöksistä voi valittaa maaoikeuteen kolmenkymmenen päivän kuluessa toimituksen lopettamisesta. Toimitus merkitään kiinteistörekisteriin, kun korvaukset on maksettu ja toimitus on saanut lainvoiman. Liikenneviraston tulee maksaa toimituksessa määrätyt korvaukset kolmen kuukauden kuluessa toimituksen loppukokouksesta. Jos haltuunottokatselmuksen perusteella on jo määrätty ennakkokorvauksia, tulee kyseisessä vaiheessa maksettavaksi lopullisten korvausten ja ennakkokorvausten erotus. Ratatoimitusta käydään lisää läpi tämän tutkimuksen luvussa 6.5 Ratalaki. (Maanmittauslaitos 2015, ratatoimitus.)
31 24 6 Yleisesti laeista 6.1 Kiinteistönmuodostamislaki Kiinteistönmuodostamislakia /554 sovelletaan kiinteistöjen ja muiden rekisteriyksikköjen muodostamiseen, kiinteistöjaotuksen muuttamiseen muulla tavalla, rekisteriyksikön ulottuvuuden tai muun kiinteistöjaotusta koskevan asian vahvistamiseen. Lakia sovelletaan myös kiinteistöjen ja muiden rekisteriyksiköiden rekisteröimiseen ja yhdistämiseen. (KML 1.) Kiinteistötoimitusten ja muiden edellisessä kappaleessa tarkoitettujen toimenpiteiden suorittamisesta huolehtii Maanmittauslaitos. Asemakaava-alueella suoritettavista kiinteistötoimituksista ja muiden toimenpiteiden suorittamisesta vastaa se viranomainen, joka kiinteistörekisterilain 5 :n mukaan toimii kiinteistörekisterinpitäjänä asianomaisella alueella. Toimituksen suorittamisesta huolehtii kuitenkin Maanmittauslaitos, mikäli kiinteistötoimitus koskee sekä asemakaava-aluetta että sen ulkopuolella olevaa aluetta. (KML 3.) Kiinteistötoimituksen suorittavat toimitusmiehet eli toimitusinsinööri ja kaksi uskottua miestä. Muun kiinteistötoimituksen kuin yhteisen alueen jakamisen, uusjaon ja rakennusmaan järjestelyn toimitusinsinööri voi suorittaa ilman uskottuja miehiä. Näin tehdään sellaisissa tapauksissa, joissa uskottujen miesten käyttäminen ei ole tarpeellista eikä kukaan asianosainen vaadi niiden käyttämistä. (KML 4.) Kiinteistötoimitus tulee vireille toimitusmääräyksen antamisesta lähtien. Kiinteistötoimituksessa on suoritettava hakemuksessa esitetty toimitus. Hakemuksessa tarkoitetun toimituksen sijaan voidaan hakijan suostumuksella suorittaa myös muu toimitus tai toimenpide, mikäli sen on hakemuksen tarkoituksen toteuttamiseksi tarpeen. Asianosaisen pyynnöstä kiinteistötoimituksen yhteydessä voidaan suorittaa muukin toimenpide, mikäli sen suorittamisesta ei aiheudu viivytystä hakemuksessa tarkoitetun toimituksen loppuun saattamiselle. (KML 16.) Asianosainen on toimituksessa hakija ja muu henkilö, jonka oikeutta toimitus välittömästi koskee. Panttioikeuden haltija katsotaan asianosaiseksi sellaisessa tapauksessa, kun
32 25 lohkokiinteistö tai alue vapautetaan 28 :n tai 134 :n nojalla kiinnityksistä ilman panttioikeuden haltijan suostumusta. Kunnalla on alueellaan oikeus käyttää puhevaltaa asemakaava-alueella tehtävissä toimituksissa. (KML 17.) Mikäli hakemus tai toimitus koskee sellaista kiinteistöä, jonka omistusoikeutta ei kirjata maakaaren 11 luvun 4 :n mukaan lainhuutona, asianosaisen omistusoikeus kiinteistöön osoitetaan lainhuudon sijasta lainhuuto- ja kiinnitysrekisteriin tehdyllä omistajaa koskevalla merkinnällä. (KML 281 a.) Kiinteistön tai alueen omistajan puhevaltaa käyttää kiinteistötoimituksessa se, jolla on lainhuuto tai joka omistajana hallitsee kiinteistöä tai aluetta. Mikäli toimituksen aikana kiinteistö tai alue siirtyy uudelle omistajalle, sitoo uutta omistajaa se, mitä edellinen omistaja on toimituksessa hyväksynyt ja sopinut. Ne asiat jotka koskevat kiinteistöä ja aluetta, koskevat myös soveltuvin osin kiinteistön tai alueen määräosaa sekä rasiteoikeutta ja vuokra- tai muuta erityistä oikeutta. (KML 18.) Toimituksesta tulee tiedottaa kaikille asianosaisille kutsukirjeellä. Toimituksen aloittamisesta katsotaan tiedotetuksi, mikäli kutsukirje on vähintään kymmenen päivää ennen alkukokousta annettu postin kuljetettavaksi tai muulla tavalla toimitettu asianosaiselle. Tiedotus on lainvoimainen myös, jos kutsu on vähintään seitsemän päivää ennen kokousta luovutettu vastaanottajalle kirjallista todistusta vastaan tai jos kutsu on julkaistu sanomalehdessä vähintään kymmenen päivää ennen alkukokousta. (KML 169.) Toimituksessa esille tulevien asioiden käsittelemiseksi ja ratkaisemiseksi on pidettävä tarpeen mukaan yksi tai useampi toimituskokous. Kun toimitusinsinööri on aloittanut ensimmäisen kokouksen, katsotaan toimitus aloitetuksi. Toimitusmiesten on pidettävä huoli siitä, että kaikki toimitukseen kuuluvat asiat tulevat toimituksessa käsitellyiksi. (KML 173, 174.) Asiat joita toimituksessa käsitellään, ratkaistaan toimitusmiesten päätöksellä. Jos toimitusmiehet eivät ole yksimielisiä päätöksen suhteen, asia ratkaistaan äänestyksessä. Sopimus joka koskee toimitusasiaa ja tehdään toimituskokouksen aikana, merkitään pöytäkirjaan. Mikäli asianosaiset tekevät sopimuksen toimituksen kuluessa mutta toimituskokouksen ulkopuolella, on sopimus tehtävä kirjallisesti. Asianosaisten sopimus, joka koskee toimitusmenettelyä, tehdään toimituskokouksessa ja merkitään pöytäkirjaan. (KML 175, 176.)
33 26 Toimitus saa lainvoimaisuuden, kun sitä koskeva valitusaika on päättynyt tai, jos toimituksesta on valitettu, kun valitus on tuomioistuimen päätöksellä lopullisesti ratkaistu (KML 284 ). Tämän jälkeen toimituksesta tehdään merkinnät kiinteistörekisteriin. Merkintä voidaan tehdä myös ennen valitusajan päättymistä, mikäli kaikki asianosaiset ovat ilmoittaneet hyväksyvänsä toimituksen. (KML 192.) Ennen toimituksen lopettamista tehdään lopulliset tilit asianosaisten kesken suoritettavista korvauksista. Omaisuus joka toimituksessa lunastetaan ja josta suoritetaan muutoin korvaus, arvioidaan kauppa-arvon perusteella. Tähän käytetään kauppa-arvomenetelmää. Jos kauppa-arvo ei vastaa luovuttajan täyttä menetystä, korvattava omaisuus arvioidaan tuottoarvon perusteella käyttäen tuottoarvomenetelmää kustannusarvomenetelmällä, jolloin tarkastellaan omaisuuteen pantuja kustannuksia. Vahingosta tai haitasta suoritettavat korvaukset arvioidaan ottaen huomioon kaikki taloudelliset menetykset. Lunastuskorvaus ja hinta määrätään päätöksen antamisajankohdan mukaan ja omaisuuden haltuunoton aikaisen kunnon mukaan. Korvaus on maksettava kolmen kuukauden kuluessa toimituksen lopettamispäivästä lukien. (KML ) Asianosaisella on oikeus hakea muutosta toimituksessa tehtyyn ratkaisuun valittamalla maaoikeuteen, jollei muutoksenhakua ole laissa kielletty.(kml ) Toimitusinsinööri on toimituksen lopettamisen yhteydessä ilmoittanut paikalla oleville asianosaisille muutoksenhakuoikeudesta. (KML ) Maaoikeuksina toimivat Vantaan, Varsinais- Suomen, Etelä-Savon, Kanta-Hämeen, Lapin, Oulun, Pohjanmaan ja Pohjois-Savon käräjäoikeudet.(kml 241 a.) 6.2 Lunastuslaki Jollei muussa laissa ole toisin säädetty, on kiinteän omaisuuden ja erityisten oikeuksien lunastuksessa noudatettava lunastuslakia. Lunastuslaissa kiinteällä omaisuudella tarkoitetaan omistus- ja siihen verrattavaa oikeutta kiinteistöön tai muuhun maa- tai vesialueeseen sekä niihin kuuluvaan rakennukseen tai rakennelmaan. Erityisellä oikeudella taas tarkoitetaan rasite-, käyttö-, irroittamis- ja näihin verrattavaa oikeutta toisen omistamaan kiinteistöön tai muuhun maa- tai vesialueeseen sekä rakennukseen tai rakennelmaan. Se mitä lunastuslaissa säädetään kiinteästä omaisuudesta, on sovellettava myös toisen maalla olevan rakennuksen tai rakennelman omistusoikeuteen. (LunL 1, 2.)
34 27 Lunastamalla voidaan hankkia kiinteää omaisuutta. Voidaan myös hankkia pysyvä tai määräaikainen erityinen oikeus. rajoittaa määräajaksi tai pysyvästi oikeutta käyttää tai hallita kiinteää omaisuutta tai erityistä oikeutta. lakkauttaa erityinen oikeus. (LunL 3.) Kuten kappaleessa lunastustoimitus jo mainittiin, lunastusluvan antaa hakemuksesta valtioneuvosto yleisistunnossaan tai Maanmittauslaitos. Lunastuslupaa ei kuitenkaan tarvita, jos tietyn suunnitelman vahvistaminen, luvan myöstäminen tai muu päätös samalla tuottaa oikeuden yrityksen toteuttamista varten tarpeellisen lunastuksen toimeenpanoon. Lunastuslupaa haettaessa on esitettävä selvitys, jonka perusteella voidaan arvioida lunastuksen tarpeellisuus tai todeta lunastusoikeuden olemassaolo. (LunL 5, 6.) Toimitusmääräyksen lunastuksen toimeenpanosta antaa Maanmittauslaitos. Kuten aikaisemmin todettiin, lunastustoimituksen suorittaa lunastustoimikunta, johon kuuluu toimitusinsinööri ja kaksi uskottua miestä. Toimitusinsinööriksi on Maanmittauslaitoksen määrättävä sellainen maanmittaustoimituksia suorittava toimitusinsinööri, jolla on riittävä perehtyneisyys lunastusasioihin. Jos toimitus kuitenkin tapahtuu kokonaan kunnan asemakaava-alueella, lukuun ottamatta maankäyttö- ja rakennuslain (132/1999) 10. luvussa tarkoitettua ranta-asemakaava-aluetta, toimitusinsinööriksi voidaan kunnan suostumuksella määrätä kiinteistöinsinööri, jolla on vastaava perehtyneisyys lunastusasioihin. Tällöin kunta ei kuitenkaan saa olla asianosaisena lunastustoimituksessa. Lunastustoimikunnalla on mahdollisuus kutsua avustajakseen yksi tai useampia asiantuntijoita, jos se katsoo, että toimituksessa käsiteltäväksi määrätty asia sitä vaatii. Asiantuntijalla ei kuitenkaan ole äänivaltaa. (LunL ) Lunastuslain mukainen lunastuskorvaus määräytyy, kuten kiinteistönmuodostamislaissakin, kohteen-, haitan-, ja vahingonkorvauksesta. Lunastuskorvausta määrättäessä on kuitenkin otettava huomioon lunastustoimituksessa toimeenpannut tilusten ja yksityisten
35 28 teiden järjestelyt sekä vahinkojen korjaamiseksi suoritettavat toimenpiteet. Mikäli hakija on saanut haltuunotto-oikeuden, oikeuden saamisen jälkeistä arvon muuttumista ei pidä huomioida. Jos yleinen hintataso on edellä mainitun ajankohdan jälkeen kohonnut, suorittamatta oleva korvaus on suoritettava kohonnutta hintatasoa vastaavaksi. (LunL 29, 30.) Asianosaisilla on mahdollisuus sopia korvauksista. Lunastustoimikunnan tulee vahvistaa asianosaisten välinen sopimus, ellei korvaus ole sovittu ilmeisesti pienemmäksi kuin miksi se muuten olisi määrättävä. Ellei sopimusta ole vahvistettava, lunastuskorvaus on määrättävä lunastuslaissa säädettyjen perusteiden mukaisesti. (LunL 40.) Kun lunastuspäätös on julistettu ja hakija on suorittanut lunastettavasta omaisuudesta rahakorvauksen, hakija saa ottaa lunastettavan alueen haltuunsa. Hakija on myös velvoitettava, jos on perusteltua aihetta ja korvauksensaaja sitä vaatii, asettamaan vakuus myöhemmin ehkä suoritettavasta lisäkorvauksesta Lunastustoimikunnan on vahvistettava korvauksen määrä ja laatu. Hakijan on viipymättä ilmoitettava Maanmittauslaitokselle korvauksen maksamisesta ja esitettävä siitä selvitys. (LunL 45, 52, 57.) 6.3 Maankäyttö- ja rakennuslaki Maankäyttö- ja rakennuslain tavoitteena on järjestää alueiden rakentaminen ja käyttö niin, että siinä luodaan edellytykset hyvälle elinympäristölle sekä edistetään kestävää kehitystä ekologisesti, taloudellisesti, sosiaalisesti ja kulttuurisesti. Lain tavoitteena on myös turvata jokaisen osallistumismahdollisuus asioiden valmisteluun, suunnittelun vuorovaikutteisuus ja laatu, asiantuntemuksen monipuolisuus sekä avoin tiedottaminen käsiteltävinä olevissa asioissa. (MRL 1.) MRL:n mukaiset alueiden käyttöä koskevat suunnitelmat ja tavoitteet on otettava huomioon suunniteltaessa ja päätettäessä muun lainsäädännön nojalla ympäristön käytön järjestämisestä. (MRL 3.) Kunnan alueiden käytön ohjaamiseksi ja järjestämiseksi laaditaan yleiskaavoja ja asemakaavoja. Yleiskaavassa osoitetaan alueiden käytön pääpiirteet kunnan alueella. Asemakaavassa taas osoitetaan kunnan osa-alueen käytön ja rakentamisen järjestäminen.
36 29 Kunnat voivat laatia myös yhteisen yleiskaavan. Maakuntakaavan tarkoituksena on esittää yleispiirteinen suunnitelma alueiden käytöstä maakunnassa tai sen osa-alueilla. Valtioneuvostolla on mahdollisuus hyväksyä alueiden käyttöä ja aluerakennetta koskevia valtakunnallisia tavoitteita. Kunnan maapolitiikka käsittää kaavojen toteuttamiseen ja kunnan maanhankintaan liittyvät tavoitteet ja toimenpiteet, joilla luodaan edellytykset yhdyskuntien kehittämiselle. (MRL 4, 5 a.) Alueiden käytön suunnittelun tavoitteet MRL:n mukaan alueiden käytön suunnittelun tavoitteena on vuorovaikutteiseen suunnitteluun ja riittävään vaikutuksen arviointiin perustuen edistää: terveellisen, turvallisen, viihtyisän, sosiaalisesti toimivan ja eri väestöryhmien, kuten esimerkiksi lasten, vanhusten ja vammaisten tarpeet tyydyttävän elin- ja toimintaympäristön luomista alueiden käytön ja yhdyskuntarakenteen taloudellisuutta riittävän asuntotuotannon edellytyksiä rakennetun ympäristön kulttuuriarvojen vaalimista ja ympäristön kauneutta luonnonarvojen ja luonnon monimuotoisuuden säilymistä ympäristöhaittojen ehkäisemistä ja ympäristönsuojelua luonnonvarojen säästäväistä käyttöä yhdyskuntien hyvää rakentamista ja toimivuutta elinkeinoelämän toimivan kilpailukyvyn kehittymistä ja toimintaedellytyksiä palvelujen hyvää saatavuutta Liikenteen tarkoituksenmukaista järjestämistä. Erityisesti joukkoliikenteen ja kevyen liikenteen toimintaedellytyksiä. (MRL 5.)
37 Maantielaki Maantielain tarkoituksena on kehittää ja ylläpitää liikkumis- ja kuljetustarpeiden vaatimia turvallisia, toimivia ja kestävää kehitystä edistäviä maantieyhteyksiä osana liikennejärjestelmää. Lain tarkoituksena on myös turvata osallistumismahdollisuudet tieratkaisuja koskevaan suunnitteluun edistämällä ja toteuttamalla hyvää hallintoa ja oikeusturvaa maateitä koskevissa asioissa. Maantielaissa säädetään maanteistä, maantiepidosta sekä tienpitäjälle kuuluvista velvollisuuksista ja oikeuksista samoin kuin kiinteistön omistajien ja muiden asianosaisten oikeusasemasta. (MTL 1, 2.) Maantieverkkoa pidettäessä kunnossa ja kehitettäessä on kiinnitettävä huomiota siihen, että liikennejärjestelmä osana koko liikennejärjestelmää edistää valtakunnallisten alueidenkäyttötavoitteiden toteuttamista ja alueiden kehittämistä sekä maankäytön suunnittelussa ympäristölle ja yhdyskuntarakenteelle asetettavien tavoitteiden toteuttamista. Maantieverkon tulee tarjota mahdollisuus toimivaan ja turvalliseen liikkumiseen ja kuljettamiseen koko maassa kohtuullisin kustannuksin. Lisäksi on otettava huomioon eri väestöryhmien liikkumistarpeet ja eri elinkeinoalojen kuljetustarpeet. Huomiota on kiinnitettävä siihen, että liikenteen ympäristölle aiheuttamat haitat jäävät mahdollisimman pieniksi. Myös luonnonvaroja on käytettävä säästeliäästi. (MTL 3.) Maantie on sellainen tie, joka on luovutettu yleiseen liikenteeseen. Sen kunnossapidosta huolehtii valtio. Liikenteellisen merkityksensä mukaan maantiet ovat yhdysteitä, seututeitä, kantateitä tai valtateitä. Valtatie palvelevat maakuntien välistä ja valtakunnallista pitkämatkaista liikennettä. Kantatiet palvelevat maakuntien liikennettä ja täydentävät valtatieverkkoa. Seututeiden tarkoituksena on palvella seutukuntien liikennettä ja liittää näitä valta- ja kantateihin. Muut maantie ovat yhdysteitä. (MTL 4.) Kuten luvussa 5.3 kerrotaan, tietä varten tarvittavat alueet ja oikeudet lunastetaan maantietoimituksessa. Lunastamisessa noudatetaan mitä lunastuslaissa säädetään, jollei maantielaissa siitä muuta säädetä. (MTL 53.) Toimitusinsinööri voi suorittaa maantietoimituksen ilman uskottuja miehiä, mikäli kukaan asianosaisista ei sitä vaadi eikä toimituksessa ole kysymys korvauksista. (MTL 54.) Tiesuunnitelmassa osoitetut tiealueet, muut tienpitäjän käyttöön osoitetut alueet sekä perustettavat oikeudet otetaan tienpitäjän haltuun maantietoimituksessa, määrättynä
38 31 ajankohtana pidettävässä, haltuunottokatselmuksessa. Tienpitäjälle syntyy haltuun oton yhteydessä oikeus käyttää alueita ja oikeuksia tiesuunnitelmassa osoitettuihin tarkoituksiin kiinteistöön kohdistuvan muun oikeuden estämättä. Vaikutuksiltaan vähäisiksi arvioiduissa tien parantamisissa voi haltuunotto tapahtua sopimuksen perusteella. Tienpitoviranomaisen tulee kuitenkin haltuunoton jälkeen viipymättä hakea maantietoimitusta. (MTL 56.) Mikäli asianosaiset ovat sopineet korvauksista, ei sopimusta alisteta lunastustoimikunnan vahvistettavaksi lunastuslain 40 :n 2 momentissa tarkoitetulla tavalla. Se mitä korvauksista on sovittu, on voimassa myös sitä kohtaan, jolle asianosaisten oikeus kiinteistöön on siirtynyt. Tiealueesta joka on luovutuksella tullut tienpitäjän omistukseen, muodostetaan lunastusyksikkö. Se voidaan liittää myös tienpitäjällä olevaan tai tienpitäjälle muodostettavaan lunastusyksikköön. Tiealueen siirtyessä tienpitäjän omistukseen tiealueeseen kohdistuvat kiinnitykset ja muut erityiset oikeudet raukeavat kuten 59 :ssä säädetään. Jos oikeuksien raukeamisesta aiheutuu vahinkoa oikeuden haltijalle, on tienpitäjän se korvattava. Mikäli korvauksista ei sovita, niistä määrätään maantietoimituksessa. (MTL 70.) Maantietoimituksissa korvattava omaisuus, haitta tai vahinko arvioidaan ja korvaus määrätään toimituksen päättymisajankohdan mukaan. Lunastuskorvaus on määrättävä suoritettavaksi sille, jolle lunastettava omaisuus tai korvauksen kohde kuuluu korvauksen määräämisen ajankohtana. Näin menetellään, ellei toimituksessa esitetystä selvityksestä muuta johdu. Mikäli tienpitoviranomainen valittaa maantietoimituksessa määrätyistä korvauksista, ei riidanalaista osaa korvauksista tarvitse tallettaa. (MTL ) Maantietoimitus voidaan rekisteröidä korvausten suorittamisesta riippumatta, kun se on saanut lain voiman. Korvausten suorittamisesta ei tarvitse ilmoittaa Maanmittauslaitokselle. Maantietoimituksessa voidaan kiinteistörekisteriin tehdä merkinnät muutoksenhakemuksista huolimatta. Merkinnät voidaan tehdä niiden kiinteistöjen osalta, joita muutoksenhaku ei koske. Käytännössä puhutaan välirekisteröinnistä. Myös muutoksenhaun kohteena olevien kiinteistöjen osalta voidaan kiinteistörekisterimerkinnät tehdä, jos muutoksenhaku ei vaikuta lunastuksen kohteen vahvistamiseen tai tehtäviin merkintöihin. Näissä tapauksissa kiinteistörekisterinpitäjän on pyydettävä maaoikeuden lupa rekisteröintiin. Asian ratkaisee aina maaoikeuden puheenjohtaja. (MTL 86.)
39 Ratalaki Ratalain tarkoituksena on kehittää ja ylläpitää rautateiden henkilö- ja tavaraliikenteen vaatimia turvallisia, toimivia ja kestävää kehitystä edistäviä rautatieyhteyksiä osana liikennejärjestelmää. Lain tarkoituksena on myös turvata rautateiden ylläpitäminen, kehittäminen ja rakentaminen valtakunnan eri osia yhdistävänä liikennemuotona. Lisäksi on turvattava osallistumismahdollisuudet rautatieliikenneratkaisuja koskevaan suunnitteluun edistämällä ja toteuttamalla hyvää hallintoa ja oikeusturvaa rataverkkoa koskevissa asioissa. (RataL 1.) Rautateiden runkoverkko koostuu raskaan tavaraliikenteen ja nopean henkilöliikenteen radoista, joilla on valtakunnallista merkitystä. Ne myös lisäksi palvelevat maakuntien välistä pitkämatkaista liikennettä. Runkoverkon täytyy tarjota mahdollisuus sekä tehokkaan tavaraliikenteen että nopean henkilöliikenteen harjoittamiseen. Muu rataverkko koostuu henkilö- ja tavaraliikenteen radoista joiden tarkoituksena on täydentää runkoverkkoa. Liikenne- ja viestintäministeriö määrittelee, mitkä radat kuuluvat rautateiden runkoverkkoon. (RataL 4.) Rataverkon tulee tarjota yhteydet toimivaan ja turvalliseen liikkumiseen ja kuljettamiseen maan eri alueiden välillä huomioiden väestön sekä eri elinkeinoalojen kuljetustarpeet. Huomioitava on luonnonvarojen säästeliäs käyttö. Lisäksi on pyrittävä siihen, että rataverkon ja rautatieliikenteen ympäristölle aiheuttamat haitat jäävät mahdollisimman vähäisiksi. Rataverkkoa pidettäessä kunnossa ja kehitettäessä on otettava huomioon, että rautatiet osana koko liikennejärjestelmää edistävät valtakunnallisten alueidenkäyttötavoitteiden toteuttamista ja alueiden kehittämistä. On myös pyrittävä maankäytön suunnittelussa yhdyskuntarakenteelle ja ympäristölle asetettavien tavoitteiden toteuttamiseen. (RataL 5.) Kuten luvussa 5.4 todettiin, radanpidon tarpeisiin tarvittavat alueet ja oikeudet lunastetaan sekä tasoristeyksiin liittyvät oikeudet muutetaan ratatoimituksessa. Lunastamisessa ja tasoristeyksiin liittyvien oikeuksien muuttamisessa noudatetaan mitä lunastuslaissa säädetään, jollei siitä säädetä erikseen ratalaissa. Ratatoimituksessa havaitun virheen oikaisemisesta, virheen korjaamisesta ja toimituksen tai päätöksen purkamista koskevasta esityksestä on soveltuvin osin voimassa, mitä kiinteistönmuodostamislaissa säädetään kiinteistötoimituksesta. (RataL 43.)
40 33 Toimitusinsinööri voi suorittaa ratatoimituksen ilman uskottuja miehiä, mikäli kukaan asianosaisista ei sitä vaadi eikä toimituksessa ole kysymys korvauksista. Radanpitäjän hakemuksesta tasoristeysten lakkauttamista koskeva asia voidaan myös käsitellä yksityistietoimituksessa siten kuin yksityisistä teistä annetussa laissa säädetään. (RataL 43.) Lunastuspäätöksessä vahvistetaan lunastuksen kohde ratasuunnitelman tai kirjallisen suostumuksen perusteella tarvittaessa Liikenneviraston osoituksen mukaan. Jos todetaan erityinen syy, voidaan ratasuunnitelmasta vähäisessä määrin poiketa. Lunastuspäätöksen saatua lainvoiman, siirtyy rautatiealueeksi vahvistettu alue radanpitäjän omistukseen. Radanpitäjän omistukseen tulleesta rautatiealueesta muodostetaan lunastusyksikkö. Tällainen alue voidaan myös radanpitäjän suostumuksella liittää radanpitäjällä olevaan tai radanpitäjälle muodostettavaan lunastusyksikköön. Yksityisraiteen omistajalle muodostetaan kuitenkin muu kiinteistö. (RataL 47.) Ratatoimituksessa asianosaiset voivat sopia korvauksista. Korvaussopimusta ei alisteta lunastustoimikunnan vahvistettavaksi lunastuslain 40 :n 2. momentissa tarkoitetulla tavalla. Korvauksia koskeva sopimus sitoo myös aina sitä osapuolta, jolle asianosaisen oikeus kiinteistöön siirtyy. Rautatiealueen siirtyessä radanpitäjän omistukseen rautatiealueeseen kohdistuvat kiinnitykset ja muut erityiset oikeudet raukeavat kuten 49 :ssä säädetään. Jos oikeuksien raukeamisesta aiheutuu vahinkoa oikeuden haltijalle, on radanpitäjän se korvattava. Mikäli korvauksista ei sovita, niistä määrätään ratatoimituksessa. (RataL 60.) Ratatoimituksissa korvattava omaisuus, haitta tai vahinko arvioidaan ja korvaus määrätään toimituksen päättymisajankohdan mukaan. Lunastuskorvaus on määrättävä suoritettavaksi sille, jolle lunastettava omaisuus tai korvauksen kohde kuuluu korvauksen määräämisen ajankohtana. Näin menetellään, ellei toimituksessa esitetystä selvityksestä muuta johdu. Mikäli radanpitoviranomainen valittaa ratatoimituksessa määrätyistä korvauksista, ei riidanalaista osaa korvauksista tarvitse tallettaa. (RataL ) Kuten maantietoimitus, myös ratatoimitus voidaan rekisteröidä korvausten suorittamisesta riippumatta, kun se on saanut lain voiman. Korvausten suorittamisesta ei tarvitse ilmoittaa Maanmittauslaitokselle. Ratatoimituksessa voidaan kiinteistörekisteriin tehdä merkinnät muutoksenhakemuksista huolimatta. Merkinnät voidaan tehdä niiden kiinteistöjen osalta, joita muutoksenhaku ei koske. Käytännössä puhutaan välirekisteröinnistä.
41 34 Myös muutoksenhaun kohteena olevien kiinteistöjen osalta voidaan kiinteistörekisterimerkinnät tehdä, jos muutoksenhaku ei vaikuta lunastuksen kohteen vahvistamiseen tai tehtäviin merkintöihin. Näissä tapauksissa kiinteistörekisterinpitäjän on pyydettävä maaoikeuden lupa rekisteröintiin. Asian ratkaisee aina maaoikeuden puheenjohtaja. (RataL 76.)
42 Viittaussäännökset Kuvassa 5 on esitelty keskeisimpiä tässä tutkimuksessa käsiteltävien lakien viittaussäännöksiä. Kuva 5. Keskeisimpiä viittaussäännöksiä